Jim Jeffords

James Merrill «Jim» Jeffords (født 11. mai 1934 i Rutland, død 18. august 2014 i Washington D.C.) var en amerikansk politiker, senator og kongressmann fra delstaten Vermont. Han var republikaner fram til 2001, da han meldte seg ut av partiet og var uavhengig senator.

Han satt i Representantenes hus fra 3. januar 1975 til 3. januar 1989, der han var Vermonts eneste representant. Han stilte til valg til USAs senat i 1988, og vant. Han satt fram til 3. januar 2007. 24. mai 2001 meldte Jeffords seg ut av Det republikanske partiet, og fortsatte som uavhengig. Han lagde en avtale med demokratenes leder Tom Daschle, som gjorde at han fikk forbli komiteleder mot at han stemte med Demokratene ved viktige avstemninger. Utmeldingen førte til at Republikanerne mistet kontroll over Senatet.Taylor Dobbs (18. august 2014): Former Senator Jim Jeffords Dead At 80. Vermont Public RadioAlison Mitchell (6. juni 2001): BALANCE OF POWER: THE CHANGE; It's Official: Democrats Rule Senate; G.O.P. Rues Day. The New York Times

 Referanser 

 Eksterne lenker 


Kategori:Senatorer fra Vermont
Kategori:Kongressrepresentanter fra Vermont
Kategori:Personer fra Rutland County i Vermont